لويس البرتو سبينتا

لويس البرتو سبينتا فنان ومزيكا أرجنتينى عظيم جداً ومن اشهر الفنانين فى امريكا اللاتينيه عموم و أهم موسيقيى الأرجنتين، وليه مسيره موسيقيه مليانه انجازات ، بيصدر البومات من اول 1969 لحد 2008 وفى منها البومات منفرده ومنها مع فرق، وكلها حققت نجاحات كبيره فى بلدها وقدر لويس يطلع مزيكا مختلفه تمام مع كل البوم جديد بيصدره
المندرا
لويس ابتدى مسيرته الموسيقيه مع فرقه اسمها المندرا فى الستينات، ودخل بيها المشهد المزيكا الأرجنتينى واشتهر جداً، عملوا البوم واحد اسمه (المندرا) وعزفوا مزيكا الروك بوب المندرا قعدت من سنة 1967 لحد سنة 1970 وبعدين اتفكت وبعديها بمده طويله رجعوا تانى لفتره قصيره فى 1979 لحد 1980 وانتجوا فيها البوم واحد
بسكادو رابيوسو
بعديها فى السبعينات عمل فرقة “السمك الغاضب”، والفرقه دى عزف معاها روك سايكدليك وهارد روك ودى كانت موسيقاها عنيفه جداً متناسبه مع حالة البلد وقتها، وانتج معاها 3 البومات، من ضمنهم البوم “ارتو” المستوحى من اعمال الشاعر الفرنساوى انتونان ارتو، ويعتبر الالبوم احسن عمل فنى ارجنتينى فى المطلق، الفرقه قعدت من 1971 لحد 1973 وبعديها انفصلوا
انفيزيبلى
بعديها كون لويس فرقة تانيه اسمها انفيزيبلى (غير مرئي) وبردو عمل معاهم 3 البومات والبومين تانيين ما اطلقهمش رسمى، عزف لويس مع انفيزيبلى جاز فيوجن وبروجرسيف روك ، البوم الخوخه النازفه اللى عمله مع انفيزيبلى يعتبر احسن البوم للفرقه انفيزيبلى قعدت من 1973 لحد 1976
بعديها عمل لويس البوم لوحده اسمه “على بعد 18 درجه من الشمس” فى 1977
سبينتا خاديه
مع بداية الثمانينات، لويس عمل فرقة سبينتا خاديه واللى لعبت لون مختلف من المزيكا مبهج وجميل ومليان نور، كانت متناسبه مع الفتره اللى بتمر بيها البلد بردو، عزف لويس مع خاديه جاز فيوجن مع سبينتا خاديه لويس عزف اربع البومات والفرقه قعدت من 1980 لحد 1984
لويس كمزيكا منفرد
بعديها دخل فى مرحلة انتاجه المنفرد، من اول 1985 لحد 1993 أنتج سبينتا 9 ألبومات منفرده كلها تعتبر اعمال مهمه جداً فى مسيرته، فتره الثماننيات كانت فتره ثريه جداً مزيكا لسبينتا أنتج فيها الاعمال الأهم كمزيكا منفرد وعزف فيها انواع مختلفه من المزيكا وفيه حاجات كتير منها مش مسبوقه وملهاش مثيل فى المزيكا العالميه
سبينتا وشركاء الصحراء
من أواخر التسعينيات لحد اوائل الالفينات لويس عمل فرقه موسيقيه جديده أصدر معاها اربع ألبومات وسماها سبينتا وشركاء الصحراء سبينتا وشركاء الصحراء قعدت من 1997 لحد 1999
الفتره المنفرده الاخيره
وأخيراً فى الألفينات لويس رجع للعزف المنفرد تاني، و أنتج 6 البومات لوحده منفرد و آ خر البوم انتجه كان فى 2008 و كان اسمه “غد” (شوف ازاى بيملانا بالأمل) وبعديها انهى موسيقته الفنيه
سبينتا والفرق الأبديه
بعد إنهاء لويس لمسيرته الموسيقيه أقام حفله كبيره فى الأرجنتين فى 2009 وعزم فيها عدد كبير من اهم الموسيقيين الارجنتينيين بالاضافه لأغلب الموسيقيين اللى لعب معاهم طول مسيرته الفنيه فى كل مراحلها وعزف اهم اغانى ليه مع كل الفرق اللى كان معاها
وفاته
اتوفى فى 2012 وما اتفضلناش غير المزيكا العبقريه اللى ابتكرها
ألمندرا:
1969 - ألمندرا - almendra
1980 - الوادى الداخلى - el valle interior
pescado rabioso - بسكادو رابيوسو - السمك الغاضب :
1972 - desatormentandonos
1973 - artaud - أرتو
1973 - بسكادو 2 - pescado 2
Invisible - إنفيزيبلى :
1974 - حاله من الغيبوبه - estado de coma
1974 - غير مرئى - invisible
1974 - فئران الوقت القديمه - viejos ratones del tiempo
1975 - الخوخه النازفه - Durazno sangrando
1976 - جنينة الحواضر - El jardin de los presentes
1977 - على بعد 18 درجه من الشمس - A 18 del sol
Spinetta jade - سبينتا خاديه
1980 - روح الماس - alma de diamante
1981 - الاطفال اللى يكتبون فى السماء - Los ninos que escriben en el cielo
1983 - اسفل بلجرانو - Bajo belgrano
1984 - الام فى السنين الضوئيه - Madre en anos luz
اعمال موسيقيه منفرده
1982 - كاميكازى - Kamikaze
1982 - عالم من الكروما - mondo di cromo
1986 - لا لا لا - La la la
1986 - بريفى - Prive
1988 - مُختبر القوه - tester de violencia
1989 - Don lucero
1990 - Exactas
1991 - Peluson of milk
1993 - النيران الرماديه - Fuego gris
Spinetta y los socios del desierto - سبينتا وشركاء الصحراء
1997 - MTV estrelicia
1997 - شركاء الصحراء - Socios del desierto
1998 - San cristoforo
1999 - العيون - Los ojos
اعمال موسيقيه منفرده
2001 - Silver sorgo
2002 - حفلات حيه - Obras en vivio
2003 - من اجل الأشجار - Para los arboles
2004 - Camalotus
2006 - Pan
2008 - غد - Un Mañana